Rikunarita-ORG/Wikinium huggingface dataset:
# San Antonio

| **San Antonio**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Verenigde State |
|  **Staat** |  Texas |
|  **Koördinate** | ﻿ / ﻿ |
|  **Gestig op** | 1 Mei 1718 |
|  **Oppervlakte:** |   |
|  - Totaal | 1 205,4 vk km |
|  **Hoogte bo seevlak** | 198 m |
|  **Bevolking:** |   |
|  - Totaal (2012) | 1 436 697 |
|  - Bevolkingsdigtheid | 3 000,35/vk km |
|  **Tydsone** | UTC -6 |
|  - Somertyd | UTC -5 |
|  **Burgemeester** | Ron Nirenberg (I) |
|  **Amptelike webwerf** | *sanantonio.gov* |

**San Antonio** (uitgespreek /ˌsænænˈtoʊnioʊ/) is die tweede grootste stad in die Amerikaanse deelstaat Texas naas Houston en voor Dallas (en die sewende grootste in die VSA) met 'n bevolking van sowat 1,5 miljoen in 2017 en 'n oppervlakte van 1 205,4 km². Die stad het sy naam aan 'n Spaanse ekspedisie te danke wat dit in 1691 ter ere van Sint Antonius van Padua, wie se fees op 13 Junie gevier word, San Antonio genoem het. San Antonio se vyf 18de eeuse Spaanse sendingstasies, insluitende *The Alamo and San Antonio Missions National Historical Park*, is in 2015 deur Unesco as wêrelderfenis gelys – tot dusver die enigste in die deelstaat.

Die argitek Sir David Adjaye, OBE, se modernistiese kunssentrum *Ruby City* is deur die *American Institute of Architects (AIA)* aangewys as een van die opspraakwekkendste nuwe geboue van 2019. San Antonio is in 2019 ook ingesluit by die lys van bestemmings vir die *AIA Architectural Adventures*. *Ruby City* is ontwerp volgens 'n idee en visie van die kunsversamelaar Linda Pace (1945−2007).

## Geografie

Die Rooms-Katolieke San Fernando-katedraal is deur setlaars van die Kanariese Eilande opgerig
*The Alamo*
*San Antonio River Walk* met *watertaxi*
San Antonio is geleë in die middel van Texas.

## Demografie

In 2007 was die rasse-samestelling van die stad: 64,3% wit (waarvan 29,3% nie-hispaans wit is), 6,6% swart of Afro-Amerikaans (waarvan 6,3% nie-hispaans is), 0,6% Amerikaanse inboorlinge (waarvan 0,3% nie-hispaans is), 2,0% Asiaties (waarvan 1,9% nie-hispaans is), 0,1% Pasifiese eilanders, 23,9% van ander rasse (waarvan 0,3% nie-hispaans is) en 2,9% van twee of meer rasse (waarvan 0,9% nie-hispaans is). Spaans-Amerikaners of Latyns-Amerikaners van enige ras het 61,0% van die bevolking uitgemaak.

## Verwysings

## Eksterne skakels

* Wikimedia Commons het meer media in die kategorie San Antonio.
* (en)  (fr)  Amptelike Unesco bladsy
# Massamedia

Voorblaaie van *Die Burger*, vroeg 2011.
Voorblad van *Die Beeld*, 19 Oktober 1969.
**Massamedia** verwys na 'n verskeidenheid van media tegnologieë wat 'n groot hoeveelheid mense bereik via massa kommunikasie. Die tegnologieë waardeur hierdie kommunikasie plaasvind, bevat 'n verskeidenheid afsetpunte. Die tipe media maak dit moontlik om dieselfde boodskap aan die massas oor te dra. Klassieke voorbeelde hiervan is landelike radio- en TV-stasies, maar bekende webtuistes word ook hierby ingesluit.

Die term is in die 1920's geskep met die koms van nasionale radionetwerke en die grootskaalse sirkulasie van koerante en tydskrifte. Eeue voor die term bekend geraak het is boeke en manuskripte reeds op groot skaal versprei.

Voorbeelde van Afrikaanse massamedia sluit in:

## Koerante

* Die Burger
* Beeld
* Volksblad
* Rapport

## Radiostasies

* Radio Sonder Grense (RSG)
* Jacaranda 94.2 (beperkte Afrikaans)

## Televisiekanale

* KykNET op DStv
* MK op DStv
* KykNET Musiek op DStv
* Afrikaanse Satelliet Televisie (ASTV) op TopTV

## Eksterne skakels

* Wikimedia Commons het meer media in die kategorie Massamedia.
* Wikiwoordeboek het 'n inskrywing vir massamedia.
# Ruimtetuig

Die ruimtependeltuig Discovery, hier vanuit die Internasionale Ruimtestasie gesien
'n **Ruimtetuig** of **ruimteskip** is 'n voertuig wat ontwerp is om ruimtereise, insluitend ruimteverkenning, te onderneem. Ruimtetuie word oorwegend volgens die aanwesigheid van passasiers aldan nie, die mate van outonome (robotiese) of menslike beheer, en volgens hul missieprofiel of -funksie gekategoriseer.

## Bemande ruimtetuie

Bemande ruimtetuie is ontwerp om mense die ruimte in te vervoer en 'n lewensondersteunende omgewing te skep om in te woon en werk. Voorbeelde sluit die Sojoes-ruimtetuig in, wat vir vervoer na die Internasionale Ruimtestasie (IRS) gebruik word, die Apollo-kapsules en die Orion-ruimtetuig.

## Onbemande ruimtetuie

Onbemande ruimtetuie funsioneer sonder mense aan boord en word dikwels vir wetenskaplike verkenning of kommersiële doeleindes gebruik. Hierdie kategorie sluit die meeste satelliete, ruimtesondes, landers en rovers in.

## Missieprofiel of -funksie

Robotiese ruimtetuie wat vir verkenning gebruik word, word dikwels volgens hul interaksie met 'n hemelliggaam geklassifiseer:

Verbyvlugruimtetuie is ontwerp om verby 'n hemelliggaam soos 'n planeet of asteroïde te beweeg en data op 'n afstand in te samel sonder om 'n langdurige wentelbaan te betree of te land. Die Voyager 1 en 2-sondes is klassieke voorbeelde, wat verby die buitenste planete gevlieg het en nou in die interstellêre ruimte is.

Wenteltuie is ontwerp om na 'n spesifieke hemelliggaam te reis en 'n stabiele omwentelingsbaan te volg vir uitvoering van meer omvattende langtermynstudies. Die Cassini-ruimtetuig, wat Saturnus en sy mane bestudeer het, is 'n voorbeeld.

## Lander-ruimtetuie

Hierdie voertuie land op die oppervlak van 'n planeet, maan of asteroïde om inligting passief vanuit 'n stilstaande posisie in te samel. Die Viking 1 Mars Lander is 'n historiese voorbeeld. Rovers of dwaalrobotte is soortgelyk aan landers, en is insgelyk ontwerp om op 'n oppervlak te land, maar beskik oor die bykomende vermoë van beweging. Hulle verken die terrein aktief, neem monsters en beelde van verskeie plekke op hul roete. Die Mars-rovers Spirit, Opportunity, Curiosity en Perseverance is noemenswaardige voorbeelde.

## Satelliete

Voorbeelde van outonome vragruimtetuie wat steeds of in die verlede gebruik is om die Internasionale Ruimtestasie se voorrade aan te vul
Ander funksionele klassifikasies vir ruimtetuie sluit verskillende soorte satelliete in. Hulle word in 'n wentelbaan om die Aarde (of 'n ander liggaam) geplaas vir spesifieke funksies soos weermonitering, klimaatstudie, navigasie (waaronder GPS), kommunikasie-aflos of wetenskaplike waarneming. Ruimteteleskope is kragtige teleskope wat die ruimte in gestuur word om die heelal vry van atmosferiese vervorming waar te neem. Die Hubble- en James Webb-ruimteteleskope is prominente voorbeelde. Vragruimtetuie soos die Cygnus- of Dragon-kapsules is (soms) onbemande voertuie wat ontwerp is om voorrade, eksperimente en toerusting na ruimtestasies te vervoer.

## Sien ook

* Ruimtependeltuig
# Inligtingkunde

**Inligtingkunde** is 'n jong tak van die wetenskap wat fokus op die wisselwerking tussen inligting en kommunikasie asook die invloed van inligtingstegnologie. Die uitruil van inligting tussen individue en organisasies word hiermee vanuit verskillende hoeke bekyk, soos tegnies, kognitief, sosiaal en bedryfskundig. So fokus inligtingkunde op die verkryging, strukturering, organisering, oordrag, stoor en verspreiding van inligting, óf binne 'n bedryfskonteks óf in wetenskaplike navorsing.

## Sien ook

* Biblioteekkunde

## Verwysings
# Rekenaarprogrammering

Voorbeeld van 'n kodelys
**Rekenaarprogrammering** (of net **programmering**) is die ontwerp en skryf van programme in programmeertale deur 'n rekenaarprogrammeur sodat dit op 'n rekenaar uitgevoer kan word. In meer besonderhede is dit die implementering van een of meer verwante abstrakte algoritmes en/of datastrukture, deur gebruik te maak van 'n programmeertaal om 'n werkende rekenaarprogram te skep. Programmering bevat elemente van kuns, wetenskap, wiskunde en ingenieurswese.

Programmering is die noukerige vertaling van 'n probleem area in 'n taal wat dan in rekenaar kode omskep kan word deur 'n masjien vertaler. Dus skep die programeerder 'n instruksie lys vir die rekenaar om te volg.

Programmering vind plaas in 'n taal sodat 'n vertaler dit kan omskakel in masjien kode wat die rekenaar dan gebruik om sekere verwerkings te kan doen. Hierdie masjien taal staan bekend as binêre syfers. Biner dui op die getalle stelsel wat net twee state het "0" en "1". Die 0 en 1 waardes stel maklik die waardes aan en af, of ja en nee voor. Die tale is geskep om te dien as 'n taal wat deur beide rekenaars en mense verstaan word. Daar is 'n paar hoofsoorte. Daar is op die heel onderste vlak saamsteltaal, dit is uniek tot elke soort mikroverwerker. Saamsteltaal is baie amper dieselfde as masjientaal maar in plaas van bv. 10110110 te tik word die opdrag as teks geskryf bv. "add" en 'n ander program vertaal dit na die korrekte binêre kode. Die volgende is tale wat vertaal word. Dit sluit tale soos C, C++, Pascal, Delphi en vele meer in. Hierdie tale het 'n sintaks en mens kan veranderlikes en strukture soos "while" en "for" gebruik. 'n Vertaler word gebruik om die tale na masjientaal te vertaal.

Op die heel boonste vlak bestaan geïnterpreteerde tale. Dit is tale waar opdrag-vir-opdrag uitgevoer word soos Perl, Python en Basic. 'n Program of interpreteerder loop in die agtergrond en ontvang opdragte vanaf die geïnterpreteerde taal en voer die opdragte uit.

## Sien ook

* Bronkode
* Lys van programmeertale
* Rekenaarprogrammeur
* Rekenaarwetenskap
* Vibe-programmering
# Kontrak

'n **Kontrak** is 'n regsgeldige ooreenkoms tussen twee of meer mense binne die perke van hul kontraktuele bevoegdheid. Mense wat 'n kontrak met mekaar aangaan, moet die ernstige voorname hê om 'n wetlike verpligting te skep. Hulle moet sodanige voorneme ook duidelik aan mekaar stel. Ooreenkomste tussen mense in die sakewêreld hoef nie altyd op skrif te wees nie, maar dit is veiliger om dit wel op skrif te doen. Daar is baie min tipes kontrakte in Suid-Afrika wat op skrif moet wees. Voorbeelde hiervan is: 'n Koopkontrak by onroerende eiendom, 'n borgkontrak, en 'n leerkontrak. 'n Eenvoudige ooreenkoms van een bladsy kan maklik sonder regshulp opgestel word. Die regte en verpligtinge van ál die betrokke partye vloei uit elke kontrak voort.

Regsgeldige kontrakte kan nie aangegaan word oor dinge wat deur die Wet verbied word nie. Kontrakte kan dus nie aangegaan word om 'n misdaad te pleeg of iemand as 'n slaaf te verkoop nie.

## Handelingsbevoegdheid

*Sien Handelingsbevoedheid.*
Die mense wat die kontrak aangaan moet *handelingsbevoegdheid* hê. Dít is die bevoegdhied wat deur die Wet aan mense toegeken word om geldige dade uit te voer. Kontrakte kan slegs met mense met die nodige bevoegdheid aangegaan word. Iemand jonger as 18 jaar (voorheen 21) is 'n minderjarige en kan byvoorbeeld nie kontrakte sonder bystand van 'n voog aangaan nie. Mense wat in só 'n mate onder die invloed van sterk drank is dat hulle nie weet wat hulle doen nie, kan nie kontrakte aangaan nie. Enige kontrakte wat in sulke omstandighede aangegaan is, is nietig.

## Sien ook

* Versekering
* Koopkontrak

## Bron

* *Dinamiese Bedryfstudies* deur Esterhuyse · Horn · Liebenberg, Kagiso, 2005
# Engelse

*Hierdie artikel handel oor die etniese groep. Vir die taal, sien Engels.*

| Engelse |
| --- |
|  |
| Totale bevolking: | ca. 75–100 miljoen |
| Belangrike bevolkings  in: |  Verenigde Koninkryk 37,6 miljoen in  Engeland en  Wallis
 Verenigde State 25–50 miljoen
 Australië 7,2 miljoen
 Kanada 6,6 miljoen
 Suid-Afrika 1,6 miljoen
 Nieu-Seeland 44 000–282 000 |
| Taal: | Engels |
| Geloofsoortuiging: | Tradisioneel Anglikanisme, maar ook afgeskeidene en afvalliges, sowel as ander Protestante; ook Rooms-Katolieke; andere gelowe. |
| Verwante etniese groepe: | Ander Germaanse volke; Bretonners, Iere, Skotte, Walliesers; Anglo-Afrikane; Anglo-Iere |

Die **Engelse** (Engels: *English* of *English people*) is 'n Germaanse nasie en etniese groep inheems aan Engeland wat Engels as moedertaal praat. Die Engelse identiteit is van vroeë Middeleeuse oorsprong, toe hulle in Oud-Engels as *Angelcynn* ("familie van die Engele") bekend was. Engeland is een van die vier lande van die Verenigde Koninkryk en Engelse mense in Engeland is Britse burgers. Hul etnoniem is afgelei van die Angele, een van die Germaanse volke wat omtrent die 5de eeu n.C. na Groot-Brittanje migreer het.

Carl Spitzweg: *Engländer in der Campagna*
Waterverfskildery, omstreeks 1845. Alte Nationalgalerie, Berlyn
Histories gesien is die Engelse bevolking afstammelinge van 'n paar volke — die vroeë Keltiese Bretonners en die Germaanse stamme wat hulle in Brittanje as gevolg van die onttrekking van die Romeine gevestig het, insluitende die Angele, Sakse, Jute en Friese. Gesamentlik bekend as die Anglosakse, het hulle wat later as Engeland (van Oud-Engels *Englaland*) bekend geword het, saam met die latere Dene, Normandiërs en andere groepe gestig. Met die Acts of Union 1707 is die Koninkryk van Engeland deur die Koninkryk van Groot-Brittanje opgevolg. Deur die jare heen het die Engelse gewoontes en identiteit redelik nou in lyn met die Britse gewoontes en identiteit in die algemeen geword.

Vandag het baie Engelse mense onlangse voorsate uit ander dele van die Verenigde Koninkryk, terwyl sommige ook afstammelinge van meer onlangse immigrante uit andere Europese lande en van die Britse Statebond is.

Die Engelse is die oorsprong van die Engelse taal, die Westminster-stelsel, die Gemenereg en talle groot sportsoorte soos krieket, sokker, rugby en tennis. Hierdie en ander Engelse kulturele eienskappe het wêreldwyd versprei, deels as gevolg van die invloed en reikwydte van die voormalige Britse Ryk en deels as gevolg van migrasie.

## Verwysings

## Bronne

* Hierdie artikel is vertaal uit die Engelse Wikipedia

## Eksterne skakels

* Wikimedia Commons het meer media in die kategorie Engelse.

* Wikiwoordeboek het 'n inskrywing vir Engelse.
# Dharma

'n Dharmacakra, die Wiel van Dharma, 'n simbool wat dharma voorstel
Die term (Sanskrit: *dhárma*, Pali: *dhamma*) is 'n Indiese geestelike en godsdienstige konsep wat verwys na 'n mens se moreel geregverdige plig of enige deugsame weg in die algemene sin van die woord. In Indiese tale impliseer dit 'n mens se geloof. Dharma word deurgaans in Indiese filosofie voorgestel as 'n sentrale konsep wat gebruik word om die "hoër waarheid" of uiteindelik realiteit van die heelal te verduidelik.

Die woord "dharma" beteken letterlik "dit wat ondersteun", en word in die algemeen as "wet" vertaal en soms as "die leringe van Boeddha".

Die onderskeie Indiese godsdienste en filosofieë (onder andere Hindoeïsme, Boeddhisme, Djainisme en Sikhisme) plaas almal die fokus op dharma en skryf die uitleef daarvan voor. Elkeen van die godsdienste plaas klem op dharma as die korrekte begrip van realiteit in sy leerstellinge. In hierdie tradisies beweeg mense wat volgens die voorskrifte van dharma leef vinniger na dharma yukam, moksa of nirwana (persoonlike bevryding). Dharma verwys ook na die leerstellings van die onderskeie stigters van hierdie tradisies soos dié van Gautama Boeddha en Mahavira. In die tradisionele Hindoegemeenskap met sy kastestruktuur verteenwoordig dharma die godsdienstige en morele leerstelling van die regte en pligte van elke individu. Die universele betekenis van dharma stem heelwat ooreen met die weg van Tao of Taoïsme.

Die teenoorgestelde van dharma is adharma, wat die onnatuurlike of amorele beteken.

## Verwysings

* Encyclopædia Britannica. Deluxe Edition. Chicago: Encyclopædia Britannica.
# Shikhar Dhawan

| **Shikhar Dhawan** |
| --- |
|  |
| Shikhar Dhawan in 2015 |
| Gebore | 5 Desember 1985 (1985-12-05) Delhi, Indië |
| Bynaam(e) | Gabbar, Jatt-jee |
| Lengte | 1,80 m |
| Kolfstyl | Linkshandig |
| Boulstyl | Regterarm afdraai |
| Rol | Aanvangskolwer |
| Internasionale geskiedenis |
| Nasionale span | Indië |
| Toetsdebuut | 14 Maart 2013 v Australië |
| Laaste Toets | 7 September 2018 v Engeland |
| Toetshempno. | 277 |
| EDI debuut | 20 Oktober 2010 v Australië |
| Laaste EDI | 9 Junie 2019 v Australië |
| EDI hempno. | 25 |
| T20I debuut | 4 Junie 2011 v Wes-Indië |
| Laaste T20I | 27 Februarie 2019 v Australië |
| T20I hempno. | 25 |
| Eersterangse spaninligting |
| Jaar(e) | Span |
| 2004–*hede* | Delhi |
| 2008 | Delhi Daredevils *(spanno. 25)* |
| 2009–2010 | Mumbai Indians |
| 2011–2012 | Deccan Chargers |
| 2013–2018 | Sunrisers Hyderabad *(spanno. 25)* |
| 2019 | Delhi Capitals |
| **Loopbaanstatistiek** |
| Kompetisie | Toets | EDI | T20 |
| Wedstryde | 34 | 130 | 50 |
| Lopies aangeteken | 2315 | 5480 | 1310 |
| Kolfgemiddeld | 40.61 | 44.90 | 28.47 |
| 100s/50s | 7/5 | 17/27 | 0/9 |
| Hoogste telling | 190 | 143 | 92 |
| Aflewerings geboul | 54 | – | – |
| Paaltjies | 0 | – | – |
| Boulgemiddeld | – | – | – |
| 5 paaltjies in 'n kolfbeurt | – | – | – |
| 10 paaltjies in 'n wedstryd | – | – | – |
| Beste boulontleding | – | – | – |
| Vangskote/Stonkings | 28/– | 61/– | 17/– |
| Bron: Cricinfo, 5 Junie 2019 |

**Shikhar Dhawan** (gebore 5 Desember 1985) is 'n Indiese internasionale krieketspeler wat vir die Delhi Capitals in die Indiese Premierliga (IPL) speel. Hy het onder meer tydens die Kampioenetrofeë in 2013 en 2017, die krieketwêreldbekertoernooie in 2015 en 2019, asook die T20I-wêreldbekertoernooie in 2014 en 2016 vir Indië gespeel. By die Krieketwêreldbeker 2015 was hy die voorste lopiemaker vir Indië en in die daaropvolgende jaar die vinnigste Indiër geword om 3 000 ODI-lopies te haal. In Desember 2017 word hy die 2de vinnigste Indiër wat 4000 ODI-lopies behaal het. Dhawan het ook die rekord vir die meeste lopies in 'n kalenderjaar in krieket Twenty20 International (689).

Dhawan het sy Internasionale eendagwedstryd (EDI) buiging gemaak teen die Australiese nasionale krieketspan in Oktober 2010 by Visakhapatnam. Sy toetskrieket buiging het teen dieselfde opposisie in Maart 2013 op Mohali te staan gekom, waar hy die vinnigste eeu deur enige kolwer op toetsdebuut behaal het en sy beurt geëindig het met 187 lopies van 174 balle.

## Verwysings

## Eksterne skakels

* Wikimedia Commons het meer media in die kategorie Shikhar Dhawan.
* (en)  Shikhar Dhawan se profiel op ESPNcricinfo
# Bangalore

| **Bangalore** ಬೆಂಗಳೂರು Beṅgaḷūru
 |
| --- |
| **Ligging in Indië** | **Wapen** |
|  |
|  |
|  |
| **Kaart** |
|  |
|  |
|  **Land** |  Indië |
|  **Deelstaat** | Karnataka |
|  **Koördinate** | ﻿ / ﻿ |
|  **Stigting** | 1537 |
|  **Oppervlakte:** |   |
|  - Totaal | 366 vk km |
|  **Hoogte bo seevlak** | 920 m |
|  **Bevolking:** |   |
|  - Totaal (2011) | 8 443 675 |
|  - Bevolkingsdigtheid | 11 000/vk km |
|  - Metropolitaanse gebied | 10 456 000 |
|  **Tydsone** | UTC+05:30 |
|  **Burgemeester** | Sharadamma |
|  **Lughawens** | Mangalore Int. Lughawe Kempegowda Lughawe |
|  **Amptelike webwerf** | *bbmp.gov.in* |

Bangalore in 1924
**Bangalore** (soms ook: **Bengaluru**; Kannada: ಬೆಂಗಳೂರು, *Beṅgaḷūru*) is die hoofstad van die Indiese deelstaat Karnataka en is met 'n bevolking van 4 292 223 die vyfde grootste stad in Indië. Bangalore is geleë in die suidelike Sentraal-Indië.

## Sport

Bangalore beskik met die M. Chinnaswamy-stadion oor 'n toetskrieketstadion. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. Op die M. Chinnaswamy-stadion is onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook die T20I-wêreldbeker 2016 en die gelyktydige T20I-vrouewêreldbeker 2016, aangebied.

## Eksterne skakels

* Wikimedia Commons het meer media in die kategorie Bangalore.
* (en)  Toerisme-inligting oor Bangalore op Wikivoyage
* (en)  (kn)  Amptelike webwerf
* (en)  "Bangalore". Encyclopædia Britannica. Besoek op 16 Desember 2021.
# Leonardo DiCaprio

|  |
| --- |
| Leonardo DiCaprio |
|  |
| DiCaprio in 2019 |
|

---

 |
| Geboortenaam | Leonardo Wilhelm DiCaprio |
| Geboorte | 11 November 1974 Hollywood, Los Angeles, Kalifornië, VSA |
| Nasionaliteit | Amerikaner |
| Lewensmaat | * Gisele Bündchen (~2000–2005)
* Bar Refaeli (2005–2011)
* Camila Morrone (2017–2022)
* Vittoria Ceretti (2023–tans)
 |
| Beroep(e) | Akteur, rolprentvervaardiger |
| Aktiewe jare | 1989-tans |
| Rolprente | *Titanic*, *Blood Diamond*, *The Revenant* |
| Webwerf | www.leonardodicaprio.com |
| Toekennings | Golden Globe vir *The Aviator*; Oscar vir *The Revenant* |
| *Internet-rolprentdatabasis*-profiel |

**Leonardo Wilhelm DiCaprio** (\* 11 November 1974) is 'n Amerikaanse akteur en rolprentvervaardiger wie se loopbaan afgeskop het met sy rol in die televisiesitkom *Growing Pains* en vinnig na rolprente oorgeslaan het. Sy kritiese deurbraakrolprentvertoning het in *This Boy's Life* gekom en is gou deur *What's Eating Gilbert Grape* gevolg. Sy vertolking van die rol van die verstandelik gestremde broer van Johnny Depp (in die titelrol) het hom nominasies vir die Golden Globe en Academy-toekennings vir "Beste Ondersteunende Akteur" besorg. Hy het roem verwerf vir sy vertolking van Jack Dawson in *Titanic* en het in verskeie ander suksesvolle rolprente verskyn, insluitende *Romeo + Juliet*, *Catch Me If You Can*, en *Blood Diamond;* hy is vir laasgenoemde vir die Academy-toekenning vir "Beste Akteur" genomineer.

'n Verdere Academy-nominasie het gekom vir sy rol as Howard Hughes in *The Aviator*, deur Martin Scorsese geregisseer. Hy het voortgegaan om met Scorsese in rolprente soos *Gangs of New York* en *The Departed* te werk. Hierdie samewerkingsvennootskap is vergelyk met die vroeëre werksverhouding tussen Scorsese en akteur Robert de Niro, wat ook rolle in Scorsese se rolprente tydens sy vroeë loopbaan vertolk het. DiCaprio het daarbenewens nog ook twee Bafta-nominasies, drie Screen Actors Guild-nominasies, en 'n Silver Bear-toekenning ontvang.

In 2016 het DiCaprio die Oscar vir "Beste Akteur" gewen vir sy rol in *The Revenant*.

## Verwysings
# Kitskos

Voorbeelde van kitskos (van links na regs, bo na onder): Kaasburger, koeldrank, slaptjips, pizza, worsbroodjie, gebraaide hoender, "sub"-toebroodjie, en oliebolle.

**Kitskos** is 'n tipe massa-vervaardigde voedsel wat ontwerp is vir kommersiële herverkoop, met 'n sterk prioriteit op spoed van diens geplaas word. *Kitskos* is 'n kommersiële term, beperk tot voedsel wat in 'n restaurant of winkel verkoop word met bevrore, voorverhitte of voorafgekookte bestanddele en bedien in verpakking vir wegneemetes.

Kitskos is geskep as 'n kommersiële strategie om groot getalle besige pendelaars, reisigers en loonwerkers te akkommodeer. In 2018 was die kitskosbedryf wêreldwyd na raming $570 miljard werd.

Die vinnigste vorm van "kitskos" bestaan ​​uit voorafgekookte maaltye wat wagperiodes tot blote sekondes verminder. Ander kitskoswinkels, hoofsaaklik hamburger-afsetpunte soos McDonald's en Burger King, gebruik massavervaardigde, vooraf-voorbereide bestanddele (broodjies in sakke en speserye, gevriesde beesvleispasteitjies, groente wat vooraf gewas, vooraf in skywe gesny is, of beide, ens.) voor dit "tot bestelling" saam gestel is".

## Verwysings